Det er nesten to år siden Hegerberg valgte å gi seg med landslagsfotball.

I vinter gjorde hun et intervju publisert i Morgenbladet og Josimar. Der snakket hun om situasjonen. Hun svarte også kort om situasjonen etter mesterligafinalen i mai der hun scoret tre mål mot Barcelona.

I den nyeste utgaven av Aftenposten Junior forteller Hegerberg mer om hvorfor hun ikke er landslagsspiller.

– Det kom til et punkt der jeg følte at jeg ikke passet inn i NFF. For at jeg skulle bli en så god fotballspiller som mulig og ha det bra, var jeg nødt til å slutte på landslaget, sier hun.

Da hun snakket med avisen var hun opptatt med sin egen fotballskole i Oslo. Samtidig var Norge fortsatt med i cupspillet i VM.

– Et endelig valg

Intervjuet med Morgenbladet ble publisert like før VM ble det stort oppstyr. Martin Ødegaard gikk ut i sosiale medier og kritiserte Hegerberg for timingen. 23-åringen sier hun ikke har snakket med herrelandslagsspilleren om episoden.

NEI: Ada Hegerberg forteller at valget om å ikke spille for landslaget, står. Foto: Balazs Czagany / AP

På spørsmål fra Aftenposten Junior om det er aktuelt å spille for Norge igjen svarer Hegerberg følgende:

– Da jeg tok valget, tenkte jeg at jeg ikke skulle gjøre det igjen, nei. Det var et endelig valg. Jeg vil heller fokusere på klubben min. Det er samme situasjon nå, sier hun.

Samtidig uttalte Hegerberg, etter mesterligaseieren mot Barcelona, at hun savner å spille med flagget på brystet.

– Jeg savner å spille for landet, men ikke for forbundet, sa Hegerberg den gangen.

Ser bedring

KLAVENESS: Elitedirektør i Norges Fotballforbund, har prøvd å overtale Hegerberg. Foto: Stian Lysberg Solum / NTB scanpix

Hun har flere ganger snakket om manglende satsing på damefotball som en årsak til at hun har sluttet på landslaget.

– Jeg synes jenter må bli tatt mer seriøst, og jeg tror faktisk det har skjedd en del endringer i satsingen på damesiden de to siste årene. Sår vi håpe denne utviklingen fortsetter og kommer andre fremtidige spillere til gode.

Elitedirektør Lise Klaveness har flere ganger uttalt at hun jobber med å overtale Hegerberg til å returnere til det norske landslaget. Til NRK har hun tidligere uttalt at det er bedring å spore i dialogen mellom de to partene.

– Etter at jeg kom inn, har jeg prøvd å få til en normal dialog. Det er vanskelig når diskusjonen går gjennom media. Jeg prøver å få til et normalt tillitsforhold. Vi har hatt gode og åpne avtaler, sa Klaveness den gangen.